wickkiey/tamil-wikipedia-markdown huggingface dataset:
# தில்லியின் இரும்புத்தூண்



டெல்லியிலுள்ள இரும்புத்தூண் உலகம் முழுவதும் உள்ள தொல்பொருள் மற்றும் உலோகவியல் ஆய்வாளர்களின் கவனத்தை பல ஆண்டுகளாக ஈர்த்துள்ளது.ஏனெனில் இத்தூணின் அற்புத அமைப்பானது கடுமையான வானிலைகளால் அரிக்கப்படாமல் 1600 ஆண்டுகளாக நிலைத்து நிற்க கூடியதாக உள்ளது .பண்டைய இந்திய கொல்லர்களால் தூய இரும்பினைக் கொண்டு இத்தூண் வடிவமைக்கப் பட்டுள்ளது.இதில் 98 சதவீதம் தூய இரும்பு உள்ளது. மேலும் இது 23 அடி 8 அங்குலம் உயரமும் 16 அங்குலம் விட்டமும் கொண்டது.  

1600 வயதுடைய இவ்விரும்புத்தூணில் உள்ள மர்மம் ஐ ஐ டி கான்பூர் (இந்தியன் இன்ஸ்டியூட் ஆப் டெக்னாலஜி) உலோகவியல் நிபுணர்களால் 2002ஆம் ஆண்டு தீர்க்கப்பட்டது .இவர்கள் இதுத்தூணில் மிசவேட் என்ற இரும்பு கலவையிலான மெல்லிய அடுக்கு உள்ளதை கண்டறிந்தனர் .மேலும் ஆக்சிஜன் மற்றும் ஹைட்ரஜன் இரும்பை துருவிலிருந்து பாதுகாக்கிறது. இந்த பாதுகாப்பு அடுக்கானது தூண் எழுப்ப துவங்கிய மூன்றாண்டுகளில் இருந்து 1600 ஆண்டுகளில் ஒன்றிற்கு இருபது மில்லிமீட்டராக வளர்ந்துள்ளது.இதில் உள்ள உயர் அளவு பாஸ்பரஸ் நல்ல வினையூக்கியாக செயல்படுகிறது. இரும்பு உருவாக்கும் முறைகளில் இது தனிப்பட்ட முறையாக கருதப்படுகிறது.பயிற்சி பெற்ற பண்டைய கால இந்திய கொல்லர்களால் இரும்பு எஃகு மற்றும் கரியினைக் கொண்டு நவீன ஊதுளைகளில் உற்பத்தி செய்த கலவையினை கொண்டு வடிவமைத்துள்ளனர். பின்பு சுண்ணாம்பு மற்றும் கரி இவற்றில் உள்ள கசடு ,ஈயம் போன்ற உலோகம் இவற்றின் மூலம் தூண் மூடப்பட்டு உள்ளது. இதில் உள்ள கசடில் இருந்து பாஸ்பரஸ் மிகுதியாக பெறப்படுகிறது.இத்தூண் 7மீ உயரம் மற்றும் 6டன் எடை கொண்டதாக உள்ளது.வட இந்தியாவை ஆட்சி செய்த குப்தர்களின் (கி.பி 320-கி.பி 540) வம்சாவளி வந்த சந்திரகுப்த இரண்டாம் விக்ரமாதித்தன் என்பவரால் கி.பி(375-414)ல் கட்டப்பட்டது.
# தேசியத் திறனாய்வுத் தேர்வு

**தேசியத் திறனாய்வுத் தேர்வு** (National Talent Search Examination) என்பது அதிக அறிவாற்றல் மற்றும் கல்வியில் திறமையுடைய மாணவர்களை அடையாளம் கண்டு அங்கீகரிக்கத் தேசிய அளவில் நடத்தப்படும் ஓர் உதவித்தொகைத் திட்டமாகும். இது இந்தியாவில் மிகவும் மதிப்பு வாய்ந்த தேர்வுகளில் ஒன்றாகும். ஒவ்வொரு ஆண்டும் ஆயிரம் மாணவர்களுக்கு இந்த உதவித்தொகை வழங்கப்படுகிறது.  
## உதவித்தொகை விவரம்
- மாதம் ஒன்றிற்கு ரூபாய் 1250 வீதம் 11 வது மற்றும் 12 வது வகுப்பு பயிலும் வரை
- மாதம் ஒன்றிற்கு ரூபாய் 2000 வீதம் இளங்கலை மற்றும் முதுகலைப்படிப்புப் பயிலும் வரை
- முனைவர் பட்டப்படிப்பிற்கு பல்கலைக்கழக மானியக்குழு நிர்ணயித்துள்ள விகிதத்தில்.
### இட ஒதுக்கீடு
| பிரிவு | இட ஒதுக்கீடு |  |
| --- | --- | --- |
| தாழ்த்தப்பட்ட பிரிவினர் | 15% |  |
| பழங்குடியின பிரிவினர் | 7.5% |  |
| மாற்றுத் திறனாளிகள் | 3% | } |
#### தேர்வு முறை
தேசியத் திறனாய்வுத் தேர்வுமுதல் நிலை மற்றும் இரண்டாம் நிலை ஆகிய இரண்டு நிலைகளைக் கொண்டது.
# தமிழ்ப்பெருங்களஞ்சியம்


**தமிழ்ப்பெருங்களஞ்சியம்** என்பது தமிழ்நாடு அரசு நடத்தும் ஒரு தகவல் களஞ்சிய வலைப்பக்கமாகும். இது தமிழக அரசின் தகவல் தொழில்நுட்பத்துறையின் கீழ் செயல்படும் தமிழ் இணைய கல்விக்கழகத்தால் உருவாக்கப்பட்டு, மேம்படுத்தப்பட்டு வருகிறது. இது 2016 ஆம் ஆண்டில் தொடங்கப்பட்டது. இதில் ஏறத்தாழ 67,500 கட்டுரைகள் உள்ளன.  
## உள்ளடக்கம்
தமிழ்ப்பெருங்களஞ்சியத் தளத்தில் கல்வியியல், கணிப்பொறியியல், மின்னணுவியல், வேளாண்மை, மீன்வளத்துறை, சங்க இலக்கியம், நாடகவியல் என்ற பகுப்புகளில் செய்திகள் உள்ளன. மேலும் இந்த கலைக்களஞ்சியத்தில் தமிழ்ப் பல்கலைக்கழகம் வெளியிட்ட புத்தகங்கள், நாட்டுடைமையாக்கப்பட்ட நூல்கள், தமிழ் வளர்ச்சித்துறை, இதர அரசு துறைகள் சேகரித்துள்ள அரிய நூல்களில் உள்ள தகவல்களை சேர்த்து வருகிறார்கள் இதுதவிர, தமிழகத்தில் மொத்தமுள்ள 12,500-க்கும் மேற்பட்ட ஊராட்சிகளில் 10,000 ஊராட்சிகள், இந்து சமய அறநிலையத் துறையின் கட்டுப்பாட்டில் உள்ள 38,800 கோயில்களில் 18,928 கோயில்களின் அடிப்படைத் தகவல்கள் இதில் இடம் பெற்றுள்ளன மீதமுள்ள கோயில்களின் தகவல்களைச் சேர்க்கும் பணி நடைபெற்று வருகிறது.  
## யாவரும் தொகுக்கும் வசதி
இதில் விக்கிபீடியாவைப் போலவே இணையப்பரப்பில் தமிழை, வலுப்படுத்த விரும்பும் தன்னார்வலர்கள் யார் வேண்டுமானாலும் தமிழ் கலைக்களஞ்சியத்தின் உள்ளே நுழைந்து பல தலைப்புகளில் கட்டுரைகளை உருவாக்கலாம், திருத்தங்களை மேற்கொள்ளலாம்.  

## மேற்கோள்
# நிலத்தடி உறைபனி

**நிலத்தடி உறைபனி** என்பது இரண்டு அல்லது அதற்கு மேற்பட்ட ஆண்டுகளுக்கு மேல், பனிக்கட்டியின்  
உறைநிலையான சுழியம் பாகைக்குக் கீழ் அமைந்து இருக்கும், பாறை அல்லது மண் அடங்கிய தரை ஆகும். பெரும்பாலும் நிலத்தடி உறபனியானது புமியின் துருவபகுதியான ஆர்டிக், அண்டாா்டிக் போன்ற பிரதேகளில் காணப்படும். ஆனால் ஆல்பைன் பகுதிகளில் அதிகமாக காணப்படுகிறது. இது கடலின் உட்பகுதியில் வட அண்டாா்டி பகுதியில் உள்ளது.இது பூமியின் மேற்பரப்பில் ஒரு அங்குலத்திலிருந்து பல மைல் ஆழம் வரை இருக்கலாம். அலாஸ்கா, கிறீன்லாந்து, கனடா மற்றும் சைபீரியாவின் 85% பகுதிகள் உட்பட, வடக்கு அரைக்கோளத்தின் கிட்டத்தட்ட கால் பகுதியும் நிரந்தர பனிக்கட்டிகளாக உள்ளது. இது தெற்கு அரைக்கோளத்தில் உள்ள மலை உச்சிகளிலும் அமைந்துள்ளது.  

## தொடர்ச்சியாக இருக்கும் உறைபனி
பிராந்தியத்தின் அடிப்படையில் உறைபனி நிலையின் மதிப்பிடப்பட்ட அளவு  
**ஃபென்னோஸ்காண்டியன் மலைகள்**

| மீதமுள்ள | < | } |
| --- | --- | --- |
# கடற்காற்று


**கடற்காற்று** (sea breeze) என்பது ஓர் பாரிய நீர் நிலையினூடு நிலத்தை நோக்கி வீசும் காற்று ஆகும்.  

## காரணம்
சூரியன் உதித்த பின் புவியின் நிலப்பரப்பு அதன் கடினத் தன்மை காரணமாக மிக விரைவாக வெப்பமடைகிறது. இதனால் நிலப்பரப்பின் மீது உள்ள காற்று சூடேறி, காற்றில் உள்ள ஈரப்பதம் ஆவியாகி எடை குறைந்து வளிமண்டலத்தின் மேலே சென்றுவிடுவதால் நிலப்பரப்பின் மீது காற்றின் அழுத்தம் குறைவாகக் காணப்படுகிறது.  

அதே பகல் நேரத்தில் கடற்பரப்பின் மீது படும் சூரிய வெப்பம் நீருக்குள் ஆழமாக ஊடுருவி செல்வதால் நீா்ப்பரப்பு மெதுவாக சூடேறுகிறது. அப்பொழுது நிலப்பரப்பைக் காட்டிலும் நீா்ப்பரப்பின் மீது குறைவான வெப்பம் காரணமாகக் காற்றின் அழுத்தம் அதிகமாக இருப்பதால், அதிக காற்றழுத்தப் பகுதியான கடற்பகுதியிலிருந்து குறைந்த காற்றழுத்தப் பகுதியான நிலப்பகுதியை நோக்கி காற்று வீசுகிறது.
# ஆரல்வாய்மொழி மீனாட்சி அம்மன் திருக்கோவில்

**ஆரல்வாய்மொழி மீனாட்சி அம்மன் திருக்கோவில்** தமிழ்நாட்டில் கன்னியாகுமரி மாவட்டத்தில் உள்ள கோயிலாகும்.  

## அமைவிடம்
இக்கோயில் மதுரைக்கு அடுத்தபடியாக கருதப்படுகின்ற இக்கோவில் கன்னியாகுமரி மாவட்டத்தில் ஆரல்வாய்மொழி என்னும் ஊரில் வடக்கூர்ப் பகுதியில் அமைந்துள்ளது. இக்கோயிலின் நிர்வாகம் தமிழ்நாடு திருக்கோவில்கள் அறநிலையத்துறையினரால் நடத்தப்படுகிறது.  

## மூலவர்
மூலவராக பரகோடி கண்டன் சாஸ்தா உள்ளார். கோவிலின் தலபுராணத்தில் சாஸ்தாவைப் பற்றியும், மீனாட்சியம்மனைப் பற்றியும் கூறப்பட்டுள்ளன. தல புராணத்தில் மூல தெய்வமான சாஸ்தா சுயம்புவாக உருவானவர் என்று கூறப்பட்டுள்ளது. முன்னொரு காலத்தில் இப்பகுதியில் தொண்டைமான் பரவர்கள் என்னும் சமூகத்தினர் வாழ்ந்து வந்ததாகவும், அவர்கள் வேட்டைக்குச் சென்றபோது செடிக்குள் ஓடி ஒளிந்த முயலை வேட்டையாடும் நோக்கில் வேலால் குத்தியபோது ரத்தம் வந்ததாகவும், செடிகளை விலக்கி முயலை எடுக்க முயற்சித்தபோது அங்கே ஒரு மூர்த்தியின் அடையாளத்தை கண்டதாகவும் கூறப்படுகிறது. முதலில் சாஸ்தாவை அவர்கள் கண்டதால் அவருக்கு பரகோடி கண்டன் சாஸ்தா என்று பெயரிட்டு அழைக்க ஆரம்பித்துள்ளனர்.  

## விழாக்கள்
இந்தக் கோவிலில் பங்குனி மாதம் 10 நாட்கள் திருவிழாவும், சித்திரை மாதம் 4 நாட்கள் திருக்கல்யாண விழாவும், தம்புரான் கொடை விழா என மூன்று முக்கிய விழாக்கள் நடக்கிறது. இவ்விழாக்களில் அருகாமையிலுள்ள ஊர்களிலிருந்து மக்கள் கலந்து கொள்கின்றனர்.
# பௌஜ்தார்

மீர் ஜாபர் ஒடிசாவின் பௌஜ்தாராக 1747 வரை செயல்பட்டார்.]]  

**பௌஜ்தார்** அல்லது **பௌஜ்தாரி**(Faujdar) தெற்காசியாவில் இந்தியத் துணைக்கண்டத்தில் முகலாயப் பேரரசின் காலத்திலும், பிற இசுலாமிய ஆட்சியாளர்களின் காலத்திலும் படைத்தலைவர்களுக்கு வழங்கப்பட்ட பதவிப் பெயராகும். பௌஜ்தார் எனும் சொல் பாரசீக மொழிச் சொல்லாகும்.  

அக்பர் காலத்தில் பேரரசின் நிர்வாக வசதிக்காக, முகலாயப் பேரரசின் பகுதிகளை, சுபாக்களாகவும், சுபாக்கள் சர்க்கார்களாகவும், சர்க்கார்களை பர்கானக்களாகவும் பிரிக்கப்பட்டது.  

இந்நிர்வாகப் பகுதிகளில் ஒன்றான சர்க்கார் பகுதியின் நிர்வாகி மற்றும் படைத்தலைவரை பௌஜ்தார் என அழைக்கப்பட்டார்.  

இந்தியா மற்றும் பாகிஸ்தானில் வாழும் ஜாட் இன மக்கள், தங்கள் பெயருக்குப் பின் பௌஜ்தார் எனும் பெயரை தங்களின் குடும்பப் பெயர்களாக இட்டுக் கொள்கின்றனர்.  

## இதனையும் காண்க
- கொத்தவால்
- கிலாதார்
# இனாம்தார்

**இனாம்தார்** (Inamdar) என்பவர், இந்தியாவை ஆட்சி செய்த மராத்திய பேஷ்வாக்கள், தக்கானச் சுல்தான்கள் மற்றும் பிரித்தானிய இந்தியா அரசுக்கு செய்யும் ஊழியத்திற்காக மானியமாக வழங்கப்படும் விளைநிலங்களைக் கொண்ட நிலக்கிழார்கள் ஆவார்.  

பிரித்தானியாவின் இந்தியப் பேரரசு காலத்தில் இனாம்தார்களின் உரிமைகள், கடமைப்பொறுப்புகள் தொடர்பாக 1989- சென்னை மாகாண அரசு, 1989-இல் சென்னை மாகாண இனாம் சட்டம் VIII, 1989-இல் இயற்றியது.சில இனாம் நிலங்களை பர்கானா வாட்டன் இனாம் நிலங்கள் என அழைக்கப்பட்டது.  

## இனாம் ஒழிப்புச் சட்டம்
இந்திய விடுதலைக்குப் பின்னர் இந்திய மாகாண அரசுகள் இனாம்தார் அனுபவிக்கும் நிலங்களின் உரிமையைத் தகுதி நீக்கம் செய்து, இனாம் நிலங்களை, நிலமற்றவர்களுக்கு வழங்கி சட்டங்கள் இயற்றியது.  

இனாம் ஒழிப்புச் சட்டங்களில் குறிப்பிடத்தக்கது, பம்பாய் மாகாண அரசின், பம்பாய் தனிநபர் இனாம் ஒழிப்புச் சட்டம் (XLII of 1953), கர்நாடகா (சமயம் & தொண்டு நிறுவனங்கள்) இனாம் ஒழிப்புச் சட்டம் 1955, கர்நாடகா தனிநபர் இனாம் ஒழிப்புச் சட்டம், 1977, ஹைதராபாத் இனாம் ஒழிப்புச் சட்டம், 1955 மற்றும் தமிழ்நாடு இனாம் (ஒழிப்பு & ரயத்துவாரி மாற்றம்) சட்டம், 1963 ஆகும்.  

இனாம் ஒழிப்பு சட்டம் இயற்றப்பட்டதால், இனாம்தார் எனும் கௌரவப் பெயரும் காலப் போக்கில் வழக்கொழிந்தன.  
வட இந்தியாவில் சில முன்னாள் இனாம்தார்கள், தங்களின் குடும்பப் பெயராக இனாம்தார் என வைத்துக் கொண்டுள்ளனர்.  

## இதனையும் காண்க
- பௌஜ்தார்
- கிலாதார்
# இடுகாடு

வில் உள்ள கல்லறைத் தோட்டம்]]  
'இடுகாடு'என்பது இறந்தவர்களை குழிதோண்டி புதைக்கும் ஒரு நிலப்பகுதி ஆகும். இது பொது இடம் என்றாலும், மக்களின் பழக்க வழக்கங்களுக்கேற்ப சமயம் மற்றும் இனம் சார்ந்த தனித்தனி இடங்களில் ஏற்படுத்திக்கொள்ளப்பட்டுள்ளது. இங்கு இறந்தவர்களின் உடலை (பிணம்) குழி தோண்டி புதைத்து இறுதிச் சடங்கு செய்கிறார்கள். சில பகுதிகளில் பிணங்களைப் புதைத்த இடத்தில் ஒரு சில ஆண்டுகள் கழித்து மீண்டும் மீண்டும் பிணங்களை புதைப்பார்கள். இது பெரும்பாலும் இந்து மதத்தின் வழக்கமாகும்.  

கிறிஸ்தவ மதத்தில் இறந்தவர்களை புதைக்குமிடத்திற்கு கல்லறைத் தோட்டம் என்று பெயர். இது கிருத்துவ தேவாலயங்களின் கட்டுப்பாட்டில் இருக்கும். இங்கு இறந்தவர்களை புதைத்த இடத்தில் கல்லறை எழுப்புகின்றனர். இசுலாம் மதத்தில் இறந்தவர்களை புதைக்குமிடத்தை கபஸ்தான் என்று அழைக்கப்படுகிறது. இவை வகுப்பு வாரியத்தின் கட்டுப்பாட்டில் உள்ளன. ஸ்வீடன் நாட்டில் இறை மறுப்பாளர்களுக்கு தனியாக இடுகாடு ஏற்படுத்தப்பட்டுள்ளது.
# பிரிவு (அகத்திணை)

அகப்பொருள் இலக்கணத்தில் தலைவன் தலைவியைப் பிரிந்து செல்லும் பல்வேறு சூழல்கள் கூறப்பட்டுள்ளன. பிரிவின் வகை, பிரிவிற்கான காரணங்கள், நபர்கள் பற்றி தொல்காப்பியம் கூறுகிறது.  

## பிரிவின் வகை
பிரிவு காலிற்பிரிவு, கலத்திற்பிரிவு என இருவகைப்படும். காலிற்பிரிவு தரை வழியாகவும் கலத்திற் பிரிவு கடல்வழியாகவும் நடைபெறும்.  

:''இரு வகைப் பிரிவும் நிலை பெறத் தோன்றலும்  
:*உரியது ஆகும்* என்மனார் புலவர்  

## பிரிவின் காரணங்கள்
கல்வி, போர், தூது ஆகிய காரணங்களுக்காகப் பிரிவு ஏற்படும்.  

ஓதல், பகையே, தூது, இவை பிரிவே  

## பிரிவிற்குரியோர்
அரசர், போர்வீரர்கள், தூது செல்வோர், பொருளீட்டச் செல்வோர் ஆகியோர் பிரிவிற்குரியோர். அவர்களுள் அரசர் போரின் பொருட்டுப் பிரிந்து செல்வர். அரசரைச் சார்ந்த அமைச்சர், போர் வீரர் முதலியோர் அரசரின் ஏவலை நிறைவேற்றும் பொருட்டு அரசரோடு செல்வர். அந்தணர் கல்வியின் பொருட்டு பிரிந்து செல்வர். வணிகர் பொருளீட்டும் பொருட்டுப் பிரிந்து செல்வர்.  

### பெண்கள்
பெண்கள் கடல் கடந்து செல்வதில்லை. முந்நீர் வழக்கம் மகடூஉவொடு இல்லை என்கிறது தொல்காப்பிய நூற்பா.
# சிம்ப்யூட்டர்


**சிம்ப்யூட்டர்** என்பது குறைந்த விலையில் கிடைக்கக்கூடிய, கையில் எடுத்துச் செல்லக்கூடிய தனிக் கணினியின் இந்திய வடிவமைப்பாகும். இது 2002 ஆம் ஆண்டு வெளியிடப்பட்டது. தொடக்கத்தில் 50000 சிம்ப்யூட்டர்களை விற்க இலக்கு நிர்ணயிக்கப்பட்டது ஆனால் 2005 ஆம் ஆண்டில் 4000 சிம்ப்யூட்டர்களை மட்டுமே விற்க முடிந்தது. இதனால் இது தோல்வியடைந்தது என செய்தி ஊடகங்கள் கூறின  
### வடிவமைப்பும் வன்பொருளும்
இக்கருவி ஈட்டம் கருதாத சிம்ப்யூட்டர் அறக்கட்டளையால் நவம்பர் 1999 ஆம் ஆண்டு முனைவர்.சுவாமி மனோகர் தலைமையிலான ஏழு அறிவியலாளர்கள் கொண்ட குழுவினரால் உருவாக்கப்பட்டது.  
இது தொடுதிரை, நுண்ணறி அட்டை, தொடர்க்குதை, அகச்சிவப்புத் தரவுத் தொகுப்பு ஆகியவற்றைக் கொண்டுள்ளது.  
#### மென்பொருள்
இது லினக்சு கருவி இயக்குதளத்தை அடிப்படையாகக் கொண்டு செயல்படுகிறது.
# அகில் (நடிகர்)



**அகில்** (*Akhil*), பிறப்பு: 03 மே 1988) ஓர் இந்தியத் திரைப்பட நடிகர் ஆவார். இவர் தமிழ்த் திரைப்படங்களில் நடித்து வருகிறார். இவர் பாலாஜி சக்திவேல் இயக்கிய கல்லூரி திரைப்படத்தின் மூலமாக நடிகராக அறிமுகமானார்.  

## வாழ்க்கைக் குறிப்பு
### திரை வாழ்க்கை
2007 ஆவது ஆண்டில் பாலாஜி சக்திவேல் இயக்கத்தில் வெளியான *கல்லூரி* திரைப்படத்தின் மூலமாக அறிமுகமானார். இத்திரைப்படத்தில் இவருடன் இணைந்து நடித்த தமன்னாவும் இப்படத்திலேயே அறிமுகமானார். நேர்மறையான விமர்சனத்தைப் பெற்றதுடன் சிறந்த அறிமுக நடிகருக்கான விஜய் விருதிற்காகவும் பரிந்துரைக்கப்பட்டார். தொடர்ந்து மீரா நந்தனுடன் இணைந்து நடித்த வால்மீகி திரைப்படமும், சனுசாவுடன் இணைந்து நடித்த நந்தி திரைப்படமும் தோல்வியைப் பெற்றன. 2010 ஆவது ஆண்டில் கோயம்புத்தூரில் நடைபெற்ற உலகத் தமிழ்ச் செம்மொழி மாநாட்டிற்காக ஏ. ஆர். ரகுமான் இசையமைப்பில் கௌதம் மேனன் இயக்கத்தில் உருவான செம்மொழியான தமிழ் மொழியாம் பாடலில் புதிதாக திருமணம் செய்து கொண்ட மணமக்களாக நடிகை சமந்தாவுடன் இணைந்து நடித்திருந்தார்.  

2010 ஆவது ஆண்டில் அதிரடி நடிகராக நடித்த *நகர்புறம்* திரைப்படம் இன்னும் வெளியாகவில்லை.  

## நடித்த திரைப்படங்கள்
| **ஆண்டு** | **திரைப்படம்** | **கதாபாத்திரம்** | **குறிப்புகள்** |
| --- | --- | --- | --- |
| 2007 | *கல்லூரி* | முத்துச்செல்வன் | **பரிந்துரை**, சிறந்த அறிமுக நடிகருக்கான விஜய் விருது |
| 2009 | *வால்மீகி (2009 திரைப்படம்)* | பாண்டி |  |
| 2011 | *நந்தி (திரைப்படம்)* | பழனி |  |
| 2013 | *மாசாணி* | விசுவா |  |
| 2014 | *ரெட்டை வாலு* | சேகர் |  |
| *கல்கண்டு* | விக்னேசு |  |  |
| 2016 | *அழகு குட்டி செல்லம்* | சரவணன் |  |
| *இளமி* | சடைப்புலி |  |  |
| 2017 | *பகடி ஆட்டம்* |  |  |
| *படை வீரன்* | செல்வம் | படப்பிடிப்பில் |  |
| *நகர்புறம்* | தாமதமாகியுள்ளது |  |  |
| *அலைபேசி* |  |  |  |
# நிலக்காற்று

இரவில் நிலப்பகுதியில் இருந்து கடலை நோக்கி வீசும் காற்று **நிலக்காற்று** (*Land breeze*) என்று அழைக்கப்படுகிறது.  
(பகலில் வீசுகிறது), B: நிலக் காற்று (இரவில் வீசுகிறது)]]  

மாலைப்பொழுதில் நிலமானது பகலில் மிக விரைவாக பெற்ற வெப்பத்தை மிக விரைவாக இழந்து, குளிர்ச்சியடைந்து ஈரப்பதக் காற்றுடன் அதிக காற்றழுத்த மண்டலமாகக் காணப்படுகிறது. அதே மாலை நேரத்தில் பகலில் மிக மெதுவாக சூடேறிய நீர்ப்பகுதியானது பெற்ற வெப்பத்தை மெதுவாக இழக்கும். ஏனெனில் நீா்ப்பகுதியில் ஆழமாக ஊடுருவிச் சென்ற வெப்பம் வெளியேற கூடுதல் நேரமாகும். இதனால் கடற்பரப்பின் மீது நிலப்பரப்பைக் காட்டிலும் அதிக வெப்பம் இருக்கும். அதிக வெப்பம் காற்று அழுத்தம் குறைவதற்கு காரணமாகிறது. இதனால் மாலை நேரத்தில் இருந்து அதிக காற்றழுத்தப் பகுதியான நிலத்தில் இருந்து குறைந்த காற்றழுத்தப் பகுதியான கடலை நோக்கி வீசுகிறது.  

## இதனையும் காண்க
கடற்காற்று
# கிலாதார்


** கிலாதார்** (Kiladar) மத்தியக்கால இந்தியாவின் பெருநகரங்கள் அல்லது பெரும் கோட்டைகளை நிர்வகிப்பரை ஆளுநர் என்ற பதவிப் பெயரில் அழைத்தனர். மராத்தியப் பேரரசு காலத்தில் இப்பதவி வகிப்பவரை கிலாதார் என அழைத்தனர். ஐரோப்பிய நிலப்பிரபுத்துவ காலத்தில் கிலாதாரை அரண்-அரண்மனை ஆட்சியாளர் (Castellan) என அழைத்தனர்.  

கிலாதார் எனும் இந்தி மொழிச் சொல், ``கோட்டைப் பாதுகாவலர்`` எனப் பொருள்தரும்.  

## வரலாறு
மராத்தியப் பேரரசில் போர் முக்கியத்துவம் வாய்ந்த கோட்டைப் பாதுகாவலர்களைக் கிலாதார் என அழைத்தனர்.  

## இதனையும் காண்க
- பௌஜ்தார்
- கொத்தவால்
- இனாம்தார்
# கல்லூரிச் சாலை



**கல்லூரிச்சாலை** (*College Road*) இந்தியாவின் தமிழ்நாடு மாநிலத் தலைநகரான சென்னையின் நுங்கம்பாக்கம் என்ற இடத்தில் அமைந்துள்ள குறிப்பிடத்தக்க சாலையாகும். இச்சாலையில் பல முதனிலைக் கல்லூரிகள், அரசு அலுவலகங்கள், வங்கிகள் உள்ளிட்ட வணிக நிறுவனங்கள் ஆகியன இயங்கி வருகின்றன.  

## அமைப்பு
இச்சாலை கிழக்கு மேற்காக சுமார் 1.3 கி.மீ. நீளத்தில் அமைந்துள்ளது. மேற்கே ஸ்டெர்லிங் சாலையின் முடிவிலிருந்து தொடங்கி கிழக்கே கிரீம்சு சாலையும் பாந்தியன் சாலையும் சந்திக்கும் இடத்தில் கூவம் ஆற்றங்கரையின் அருகே முடிவடைகிறது.  

## சிறப்பிடங்கள்
இச்சாலையில்  
- மகளிர் கிறித்துவக் கல்லூரி
- பேரா. அன்பழகன் கல்வி வளாகம்
- சங்கர நேத்ராலயா மருத்துவ ஆராய்ச்சி நிறுவனம்
- யூனியன் பாங்க் ஆப் இந்தியா
- இந்தியன் ஓவர்சீசு வங்கி
- எச்டிஎஃப்சி வங்கி
- ஸ்டே்ட் பாங்க் ஆப் இந்தியா உள்ளிட்ட முதன்மையான நிறுவனங்கள் அமைந்துள்ளன.

## கல்லூரிச்சாலையில் உள்ள முக்கிய இடங்களின் ஒளிப்படத்தொகுப்பு
# துறவுமேல் அழகர் கோயில்



**துறவுமேல் அழகர் கோயில்** (*Thuravu Mel Azhagar Temple*) என்பது தமிழ்நாட்டில் அரியலூர் மாவட்டம், கங்கைகொண்ட சோழபுரத்துக்கு வடக்கிலமைந்துள்ள சலுப்பை கிராமத்தில் அமைந்துள்ளதொரு கோயிலாகும். இக்கோயிலில் பெண்கள் உள்ளே சென்று வழிபாடு செய்ய அனுமதி இல்லை.  

## இருப்பிடம்
இக்கோயில் அரியலூர் மாவட்டம், கங்கைகொண்ட சோழபுரத்திலிருந்து வடக்கே 6 கிலோமீட்டர் தொலைவில் சலுப்பை கிராமத்திற்கும் அதற்கு முன்பாக உள்ள சத்திரம் கிராமத்திற்கும் நடுவே அமைந்துள்ளது.  

## மூலவர்
மூலவருக்கு தனி சிலை கிடையாது. கிணற்றின் மேல் ஒரு படுக்கைக் கல்லைத்தான் மூலவராக மக்கள் வழி்படுகின்றனர்.  

## சுற்றியுள்ள கோயில்கள்
- வீரனர் கோயில்
- வீரபத்திரசாமி கோயில்
- கருப்பசாமி கோயில்

## சிறப்பு
சுதையால் செய்யப்பட்ட பெரிய குதிரை சிலைகளும் 27 அடி உயரமுள்ள யானை சிலைகளும் இக்கோயிலின் சிறப்பம்சங்களாகும்.  

## படையல்
### மூலவர்
மூலவருக்கு சைவ உணவு படைக்கப்படுகிறது.  

### சுற்றியுள்ள கோயில்கள்
சுற்றியுள்ள கோயில்களில் கிடாவெட்டி சமைத்து படைக்கும் அசைவ உணவு படைக்கப்படுகிறது.  

## திருவிழா
ஆண்டுதோறும் தைப் பொங்கல் முடிந்து வரும் கரிநாளில் விழா கொண்டாடப்படுகிறது.  
ஜயங்கொண்டம், செங்குந்தபுரம், இலையூர், வாரியங்காவல், மருதூர், கொடுக்கூர், பொன்பரப்பி, குவாகம், ஆண்டிமடம், உட்கோட்டை, ராதாபுரம், நரசிங்கம்பாளையம், படைநிலை, மீன்சுருட்டி, சின்னவளையம், உட்கோட்டை மற்றும் அதை சுற்றியுள்ள பகுதிகளில் வசிக்கும் மக்கள் இத்திருவிழாவில் பங்கேற்கின்றனர்.
# 1,2-பென்சீன்டைதயோல்



**1,2-பென்சீன்டைதயோல்** *(1,2-Benzenedithiol)* என்பது C<sub>6</sub>H<sub>4</sub>(SH)<sub>2</sub> என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். கரிமக்கந்தகச் சேர்மமான இது நிறமற்ற பாகியல் திரவமாகும். பக்கத்தில் ஒரு சோடி தயோல் குழுக்கள் கொண்ட பென்சீன் வளையத்துடன் இத்திரவம் கட்டமைப்பு அமைந்துள்ளது. 1,2-இருபுரோட்டான் சேர்மமான பென்சீன்டைதயோலின் இணைகாரம் ஒருங்கிணைப்பு வேதியியலில் ஒரு பிணைக்கும் பொருளாகவும், கரிமத்தொகுப்பு வினைகளில் பிற கந்தகக்கைமச் சேர்மங்களை தயாரிக்க உதவும் கட்டுறுப்பு தொகுதியாகவும் பயன்படுத்தப்படுகிறது  

## தயாரிப்பு

பியூட்டைல் இலித்தியத்தைப் பயன்படுத்தி பென்சீன்தயோலின் ஆர்த்தோ-நிலையில் இலித்தியம் உலோகமேற்றும் வினையை நிகழ்த்தி தொடர்ந்து சல்பைடாக்கம் செய்வதன் மூலம் 1,2-பென்சீன்டைதயோல் தயாரிக்கப்படுகிறது:  

:C<sub>6</sub>H<sub>5</sub>SH + 2 BuLi → C<sub>6</sub>H<sub>4</sub>SLi-2-Li + 2 BuH  
:C<sub>6</sub>H<sub>4</sub>SLi-2-Li + S → C<sub>6</sub>H<sub>4</sub>(SLi)<sub>2</sub>  
:C<sub>6</sub>H<sub>4</sub>(SLi)<sub>2</sub> + 2 HCl → C<sub>6</sub>H<sub>4</sub>(SH)<sub>2</sub> + 2 LiCl.  

டையசோனியமாக்கல் மூலம் 2-அமினோபென்சீன்தயோல் சேர்மத்திலிருந்து முதன்முதலில் இச்சேர்மம் தயாரிக்கப்பட்டது. 1,2-டைபுரோமோபென்சீனிலிருந்து மாற்று வழிமுறையிலும் 1,2-பென்சீன்டைதயோல் தயாரிக்கப்பட்டது.  

## வினைகள்

1,2-பென்சீன்டைதயோல் பிரதானமாக ஆக்சிசனேற்ற வினையில் ஈடுபட்டு பல்பகுதி டைசல்பைடுகளை உருவாக்குகிறது. உலோக டையாலடைடுகள் மற்றும் உலோக ஆக்சைடுகளுடன் வினைபுரிந்து LnM(S2C6H4) என்ற வாய்ப்பாட்டில் அமைந்த டைதயோலேட்டு அணைவுச் சேர்மங்களை உருவாக்குகிறது. இதிலுள்ள LnM, (C5H5)2Ti போன்ற பல்வேறு வகையான உலோக மையங்களைக் குறிக்கிறது. கீட்டோன்களும் ஆல்டிகைடுகளும் ஒடுக்கமடைந்து டைதயேன்கள் எனப்படும் பல்லினவளையங்களாக உருவாகின்றன.  

:C<sub>6</sub>H<sub>4</sub>(SH)<sub>2</sub> + RR’CO → C<sub>6</sub>H<sub>4</sub>(S)<sub>2</sub>CRR’ + H<sub>2</sub>O  

## தொடர்புடைய சேர்மங்கள்

டைமெர்காப்டோதொலுயீன் என்றும் அழைக்கப்படும் 3,4-தொலுயீன்டைதயோல் (சி.ஏ.எசு#496-74-2) கிட்டத்தட்ட 1,2-பென்சீன்டைதயோல் போலவே செயல்படுகிறது. ஆனால் இது ஒரு திண்மமாகும். சாதாரண வெப்பநிலையில் இதன் உருகுநிலை 135-137° செல்சியசு வெப்பநிலையாகும்.  

ஆல்க்கீன்-1,2-டைதயோல்கள் நிலைப்புத்தன்மையற்ற சேர்மங்களாகும். எனினும், ஆல்க்கீன்-1,2-டைதயோலேட்டு அணைவுச் சேர்மங்கள் எனப்படும் டைதயோலீன் அணைவுச் சேர்மங்கள் நன்கு அறியப்படுகின்றன.
# சுற்றுச்சூழல் வேதியியல்

**சுற்றுச்சூழல் வேதியியல்** (*Environmental chemistry*) என்பது இயற்கையான இடங்களில் வேதியியல் மற்றும் உயிர் வேதியியல் நிகழ்வுகளால் ஏற்படும் நிகழ்வுகளைப் பற்றிய அறிவியல் அணுகுமுறையின்படியான ஓர் ஆய்வு அல்லது கல்வியாகும். ராஹேயில் எண்ணெய்க்கசிவால் மாசுபட்ட கற்கள் அடங்கிய பைகள் கடற்கரையோரம் வரிசையாக வைக்கப்பட்டுள்ளன (FI-Raahe-20140609 183727)]]  

இந்தச் சொல்லை, மாசுபாட்டினை அதன் மூலத்திலேயே குறைப்பதற்கான முயற்சியான ”பசுமை வேதியியல்” என்ற சொல்லுடன் இணைத்துக் குழப்பமடையக்கூடாது. மூலங்கள், இதனை வேதி வினைகள், போக்குவரத்து, வேதிப்பொருள்களால் மண், நீர், காற்று இவற்றின் சூழலில் மனிதச் செயல்பாடுகளாலும், உயிாியச் செயல்பாடுகளாலும் ஏற்படும் மாற்றங்கள் குறித்த வேதியியலின் பிரிவு எனலாம்.  

சுற்றுச்சூழல் வேதியியல் என்பது வளிமண்டல, நீா், மண் சார்ந்த வேதியியல்களோடு ஒன்றோடொன்று தொடா்புடைய பிாிவாகவும், பகுப்பாய்வு வேதியியலை மிகவும் சார்ந்ததாகவும், அறிவியலின் பிற பிரிவுகள் மற்றும் சுற்றுச்சூழலியல் இவற்றோடெல்லாம் தொடா்பு கொண்டதாகவும் இருக்கிறது. இதனை மனித நடவடிக்கைகளால் சுற்றுச்சூழலில் ஏற்படக்கூடிய வேதிச்செயல்முறைகள் குறித்த அறிவியலின் பிாிவு எனலாம். இத்தகைய பாதிப்புகள் நகா்ப்புறத்தில் ஏற்படக்கூடிய காற்று மாசுபடுத்திகள், வேதிக்கழிவுகளால் உருவான நச்சுத்தன்மையுடைய பொருள்கள் ஆகியவற்றின் காரணமாக, அந்தந்தப் பகுதியளவிலோ, உலகளாவிய அளவிலோ உணரப்படலாம். உதாரணமாக, ஓசோன் படலம் பலவீனமடைதல், புவி வெப்ப உயா்வு போன்றவை உலகம் முழுவதும் உள்ள மனிதச் செயல்பாடுகள் மற்றும் உயிா் வேதியச் செயல்பாடுகளின் தாக்கத்தால் உருவானவையே.  

சுற்றுச்சூழல் வேதியியலானது இயற்கையில் எந்தெந்த வேதிப்பொருள்கள் என்னென்ன இயல்பில் இருக்கின்றன என்பதையும், அவற்றின் விளைவுகள் என்ன என்பதையும், மாசுபடுத்தப்படாத சுற்றுச்சூழல் எவ்வாறானது என்ற புாிதலையும் உள்ளடக்கியதாகும். இந்தப் புாிதல் இல்லாமல் மனிதச்செயல்களால் வெளிப்படும் வேதிப்பொருள்களால் இயல்பான, மாசுபடாத சுற்றுச்சூழலில் ஏற்பட்ட விளைவுகளைப் பற்றி அறிவதென்பது இயலாது.  

சுற்றுச்சசூழல் வேதியியலாளா்கள், வேதியியல் மற்றும் சுற்றுச்சூழல் அறிவியலிலிருந்து பல்வேறு கருத்துருக்களை எடுத்துக்கொண்டு வேதிப்பொருள்கள் தற்போதைய உயிா்ச்சூழலில் எவ்வாறெல்லாம் மாற்றமடைகின்றன என்பதையெல்லாம் ஆராய்ந்து வருகிறாா்கள். வேதிவினைகள், வேதிச்சமன்பாடுகள், கரைசல்கள், அளவீடுகள் மற்றும் அலகுகள், மாதிாிகள் தோ்வு மற்றும் புள்ளியியல் உத்திகள், பகுப்பாய்வு உத்திகள் சார்ந்த பகுப்பாய்வு வேதியியல் போன்றவை சுற்றுச்சூழல் வேதியியலில் கையாளப்படும் வேதியியலின் முக்கிய பொதுப்பிாிவுகளாகும்..  

## மாசுபடுத்துதல்
ஒரு வேதிப்பொருள் இயற்கைச் சூழலில் இருக்க வேண்டிய இயல்பான அளவைவிட அதிக அளவில் இருந்தால் அது ”மாசுபடுத்தி” எனப்படுகிறது.  
இவ்வாறு அதிகமான அளவில் அந்தப்பொருள் இருப்பதற்கான காரணம் மனிதச்செயல்பாடாகவோ, உயிாியச் செயல்முறைகளாகவோ இருக்கலாம். ”மாசு” (contaminant) மற்றும் ”மாசுபடுத்தி” (pollutant) ஆகிய சொற்கள் அடிக்கடி ஒன்றுக்கு மாற்றான மற்றொரு சொல்லாகப் பயன்படுத்தப்பட்டு வருகின்றன. மாசுபடுத்தி எனப்படுவது தன்னைச் சூழ்ந்துள்ள சுற்றுச்சூழலுக்கு கேடு விளைவிக்கக்கூடிய பாதிப்பைத் தருகின்ற ஒரு பொருள் என வரையறுக்கப்படுகிறது. ஆனால் மாசு எனப்படுவது மனிதச்செயல்பாடுகளால் சுற்றுச்சூழலில் எந்தத்தீய விளைவுகளும் இல்லாமல் இருந்து, காலப்போக்கில் அதன் இருப்பு அதிகமாகும் போது சில தீய விளைவுகளை வெளிப்படையாக அல்லது உணரத்தக்க அளவில் உண்டாக்குகின்ற பொருளாகும்.
# போர்டு நியூக்ளியான்

**போர்டு நியூக்ளியான்** *(Ford Nucleon)* என்பது 1958 ஆம் ஆண்டில் ஃபோர்டு மோட்டார் நிறுவனம் உருவாக்கிய அணுசக்தியால் இயங்கும் சீருந்து எவ்வாறு தோற்றமளிக்கும் என்பதைக்காட்டும் மாதிரி வடிவமைப்புக் கார் ஆகும். இந்த வடிவமைப்பில் உள்-எரி இயந்திரம் இல்லை; மாறாக, வாகனத்தின் பின்புறத்தில் ஒரு சிறிய அணு உலை வைக்கப்பட்டு அதன் மூலம் கிடைக்கும் ஆற்றலால் வாகனம் இயக்கப்பட வேண்டும், என்றாவது ஒரு நாள் அளவுகளின் அளவைக் குறைப்பதன் மூலம் இந்த சிந்தனை சாத்தியமாகும் என்ற கருத்து இங்கு அடிப்படையாக உள்ளது. அணு நீர்மூழ்கிக் கப்பல்களில் காணப்படும் யுரேனியம் பிணைப்பு மூலம் இயங்கும் நீராவி இயந்திரத்தை இக்காரில் பயன்படுத்தலாம் .  

ஃபோர்டு நியூக்ளியான் மாதிரி வடிவமைப்புக் காரை மிச்சிகனில் உள்ள என்றி ஃபோர்டு அருங்காட்சியகத்தில் காணலாம் . நிகழ்பட விளையாட்டுகளில் பயன்படும் அணுக்கரு கார்களுக்கான தூண்டுதலாக நியூக்ளியான் உள்ளது. அணு வி8 இயந்திரத்தைக் கொண்டிருப்பதாக இவ்விளையாட்டுகள் உள்ளன. ஆட்டத்தின் சித்திரக் காட்சி மிகவும் நையாண்டித்தனமானது, இங்கு பொருத்தமாகத் தோன்றாத காளான் மேகத்திற்குள் காரை வெடிக்கச் செய்யும்போது கதிர்வீச்சு வெளிப்படுகிறது .
# யோசிட்டோ கிச்சி


**யோசிட்டோ கிச்சி** *(Yoshito Kishi*, 13 ஏப்ரல் 1937 – 9 சனவரி 2023) சப்பானிலுள்ள நகோயா நகரத்தில் பிறந்தவர் ஆவார். ஆர்வர்டு பல்கலைக்கழகத்தில் வேதியியல் பேராசிரியாகப் பணிபுரிந்தார். கரிமத் தொகுப்பு வினைகள் மற்றும் ஒட்டுமொத்த தொகுப்பு வினைகளின் அறிவியலுக்காக இவர் அறியப்படுகிறார்.  

சப்பான் நாட்டின் நகோயாவில் பிறந்த இவர் நாகோயா பல்கலைக்கழகத்தில் பயின்றார், இங்கு அவர் தனது பட்டப்படிப்பு மற்றும் முனைவர் பட்டங்களைப் பெற்றார் .  
இராபர்ட் பர்ன்சு வுட்வர்ட் உடன் ஆர்வார்டு பல்கலைக்கழகத்தில் போதானாசிரியராகப் பணிபுரிந்த காலத்தில் இரண்டாண்டு கால முனைவர் பட்ட நேற்படிப்பில் ஈடுபட்டார் . நோசாகி-இயாமா- கிச்சி வினை உட்பட பல புதிய வேதியியல் வினைகளின் வளர்ச்சிக்கும் இவர் பங்களித்திருக்கிறார் .  

## பரிசுகளும் விருதுகளும்

- சப்பான் அகாதெமியின் இம்பீரியல் பரிசு-1999
- கரிம வேதியியல் மற்றும் உயிரிமருத்துவ வேதியியலில் படைப்பூக்கத்திற்கான டெட்ராகீட்ரன் பரிசு-2001
- எர்னசுடு கியுந்தர் விருது-2001
- கலாச்சார மேம்பாட்டு மனிதர் விருது-
- புனிதக் கருவூலம் விருது-2013
# அனைத்துலக அருங்காட்சியகங்கள் மன்றத்தின் கருத்துரு குறிப்பு மாதிரி

**அனைத்துலக அருங்காட்சியகங்கள் மன்றத்தின் கருத்துரு குறிப்பு மாதிரி** (CIDOC Conceptual Reference Model - சீ.ஆர்.எம்) என்பது பண்பாட்டு மரபுரிமை மற்றும் அருங்காட்சியகவியலில் பயன்படுத்தப்படும் கருத்துருக்களுக்கான (Concepts) ஒரு மெய்ப்பொருளியம் ஆகும். இது பண்பாட்டு மரபுரிமை தொடர்பான தகவல்களை கட்டுப்பாடான வழியில் உருவாக்குவதற்கும், பகிர்வதற்கும் பயன்படும் ஒர் அனைத்துலகச் சீர்தரம் (ISO 21127:2014) ஆகும். காட்சிக்கூடங்கள், நூலகங்கள், ஆவணகங்கள், அருங்காட்சியகங்கள் (Galleries, libraries, archives, museums (GLAMs)) மற்றும் இதர பண்பாட்டு நிறுவனங்கள் இந்த குறிப்பு மாதிரியைப் பயன்படுத்த ஊக்கிவிக்கப்படுகின்றன.  

சீர்.ஆர்.எம் குறிப்பு மாதிரி உருபொருள்-உறவு மாதிரி வகையைச் சார்ந்தது ஆகும். அது உருபொருள் வகைகளையும் (Entity Types) அவற்று இடையேயான உறவுகளையும் (Relationship or Properties) வரையறை செய்கிறது. அனைத்து சீர்.ஆர்.எம் உருபொருட்களும் இரண்டு வகையாகப் பிரிக்கப்படுகின்றன: நிலையானவை (Persistent), காலச்சார்புடையவை (Temporal). பொருட்கள், கருத்துருக்கள், நபர்கள், அமைப்புகள் நிலையானவை. நிகழ்வுகளும் செயற்பாடுகளும் காலச்சார்புடையவை.  

சீ.ஆர்.எம் நிகழ்வுகளை (Temporal Entities) அடிப்படையாகக் கொண்டது. இந்த நிகழ்வுகள் ஒரு குறிப்பிட்ட இடத்தில் நடக்கின்றன (occur at). குறிப்பிட்ட கால ஓட்டத்தில் நிகழ்கின்றன (within). நிகழ்வுகளை பெளதீகப் பொருட்களும் (Physical Entities) கருத்துருப் பொருட்களும் (Conceptual Objects) பாதிக்கின்றன (affect). நபர்கள் (Actors) நிகழ்வுகளில் பங்குபெறுகிறார்கள் (participate in). மேலும் எல்லாக் கருத்துருக்களும், உண்மையான உலகின் எல்லாப் பொருட்களும் "appellations" எனப்படும் பெயர்களால் அடையாளப்படுத்தப்படுகின்றன. வகைகளை (Types) ஐ பயன்படுத்தி தகவல்களை வகைப்படுத்த (classify) அல்லது ஒழுங்குபடுத்த (structure) முடியும்.  

## மென்பொருட்கள்
ஆர்ச்சசு (Arches) என்ற கட்டற்ற மென்பொருள் இந்தக் குறிப்பு மாதிரியை அடிப்படையாக் கொண்டு, இதற்கு ஆதரவு தரும் வண்ணம் வடிவமைக்கப்பட்டது ஆகும்.
# கணித உளவியல்

**கணித உளவியல்** (*Mathematical Psychology*) என்பது உளவியல் ஆய்விற்கான ஒரு அணுகுமுறையாகும். இது கணித மாதிரிகளை புலன்காட்சி, புலன் உணர்வு மற்றும் உடல் இயக்கச் செயல்பாடுகளை அடிப்படையாகக் கொண்டது. அதன் விதிமுறைகளை விதிக்கும் தருணத்தில் எண்ணத்தகுந்த தூண்டல் பண்புகளோடு நடத்தையை இணைப்பதாக அமைகிறது. இதன் கருதுகோளை உருவாக்கும் இலக்கில் கணித அணுகுமுறை பயன்படுகிறது, அவை மிகுந்த நேர்த்தியான மற்றும் பட்டறிவான மதிப்பீட்டினை வழங்குவதாக அமைந்திருக்கும். எண்ணத்தகுந்த நடத்தையானது செயல்திறன் மூலம் தொடர்பயிற்சியின் வாயிலாக விளைகிறது.  

## மையக் கூறு
- அளவீட்டுக் கூறானது கணித உளவியலின் மையக் கூறாகக் கருதப்படுகது. எனவே கணித உளவியலானது உள அளவியல் இயக்கத்துடன் (*Psycholometrics*) மிக நெருங்கிய தொடர்புடையது, இருந்த போதிலும் உள அளவியலானது தனி நபர் வேறுபாட்டின் நிலை மாறியாக கருதப்படுகிறது.
- கணித உளவியலானது தனி நபாிடம் காணக்கூடிய புலன் காட்சி, புலன் உணர்வு மற்றும் உடல் இயக்கச் செயல்பாடுகளின் வாயிலாக அறியப்படும் மாதிரி செயல்பாடுகளினை நோக்கியதாக அமைகிறது. மேலும் உள அளவியல் இயக்கத்தின் சோதனையானது முழு பகுதியில் மாறிகளுக்கு இடையேயான வாய்ப்புகளையும் கணித உளவியலானது பெரும்பாலும் பரிசோதனை மூலம் பெறக்கூடிய தரவுகளின் மாதிரியினை மையமாக் கொண்டு அமைகிறது. ஆதலால் இவை செய்முறை உளவியல் - அறிவாற்றல் உளவியல் - |புலன் உயர்வு உளவியல் போன்றவைகளுடன் மிக நெருங்கிய தொடர்புடையதாகும். கணித உளவியலானது நரம்பு இயங்கியல் போலவே தொடர்ச்சியாக புள்ளியல் பொருத்தப்பாடினையே வழிகாட்டும் குறிக்கோளாக எடுத்துக்கொள்வது என்பது, மனித மூளையானது தகுந்த வழியில் பிரச்சனைகளை தீர்க்கும் திறன் பொருட்டு அமைகிறது.
- புலன் உணர்வு உளவியலில் இருந்து அறியப்படும் மையக் கருத்தானது வரையறுத்த, வரையரையற்ற செயல்பாடுகளுக்கு இடையே ஆனதாகவும் தொடர் மற்றும் இணைச் செயல்பாடுகளுக்கு இடையே ஆனதாகவும் அமைகிறது.

## கணிதம் சார்ந்த பிற உளவியல் கூறுகள்
கணித உளவியலாளர்கள் உளவியலின் ஏனைய தளங்களில் செயல்புரிகின்றனர். அது குறிப்பிடத்தக்க உளப்பெளதிகம், உணா்வுக்கிளர்ச்சி, புலன்காட்சி, பிரச்சனையைத் தீர்த்தல், முடிவுகைளத் தீர்மானித்தல், கற்றல், நினைவாற்றல் மற்றும் மொழி ஆகியன புலனுணர்வு உளவியலின் கணக்கிடக்கூடிய பகுப்பாய்வு நடத்தையும் ஆகும். உதாரணமாக மருத்துவ உளவியல், சமூக உளவியல், இசைவழி உளவியல் ஆகியவற்றைக் குறிப்பிடலாம்.  

## முக்கிய கோட்பாடுகள் மற்றும் மாதிரிகள்
இவை மூன்று வகைப்படும்.  
1. புலன் உணர்வு, புலன் காட்சி மற்றும் உளபௌதிகம்
  1. ஸ்டீவென்சின் சக்தி விதி
  1. வெபர்-பெச்னர் விதி
1. தூண்டல் கண்டறிதல் மற்றும் பாகுபாடு
  1. சைகை கண்டறிதல் கோட்பாடு
1. தூண்டல் அடையாளம்
  1. திரட்டி மாதிரிகள்
  1. பரப்புவதற்காக மாதிரிகள்
  1. புதுப்பித்தல் மாதிரிகள்
# தருக்க அணி

கணிதத்தில் **தருக்க அணி** (*logical matrix*) என்பது, பூலிய ஆட்களமான இன் உறுப்புகளாலான அணியாகும். இவ்வணி **இரும அணி** (*binary matrix*), **உறவு அணி** (*relation matrix*), **பூலிய அணி** (*Boolean matrix*), **(0, 1) அணி** எனவும் அழைக்கப்படும். இவ்வகையான அணியை ஒரு சோடி முடிவுறு கணங்களுக்கிடையே உள்ள ஈருறுப்பு உறவைக் குறிப்பதற்குப் பயன்படுத்தலாம். *m* x *n* வரிசைகொண்ட இரும அணிகளின் எண்ணிக்கை 2<sup>*mn*</sup> ஆகும்.  

## ஒரு உறவின் அணிக் குறியீடு
*X* , *Y* எனும் இரு முடிவுறு குறியிடப்பட்ட கணங்களுக்கு இடைப்பட்ட ஈருறுப்பு உறவு *R* எனில், ஒரு தருக்க அணி ( *M*) மூலம் *R* ஐ உருவகிக்கலாம்:  
:<math>M_{i,j} =  
\begin{cases}  
1 & (x_i, y_j) \in R \\  
0 & (x_i, y_j) \not\in R  
\end{cases}  
</math>  

இந்த அணியின் நிரை மற்றும் நிரல்களை எண்ணிடுவதற்காக, *X* , *Y* அணிகளின் உறுப்புகள் நேர்ம முழுவெண்களைக் கொண்டு குறியிடப்படுகின்றன. சுட்டெண் *i* இன் மதிப்புகள் 1 முதல் *X* கணத்தின் அளவையெண் வரையும், *j* இன் மதிப்பு 1 முதல் *Y* கணத்தின் அளவையெண் வரையும் இருக்கும்.  

### எடுத்துக்காட்டுகள்
- } கணத்தின் மீது வரையறுக்கப்பட்ட ஈருறுப்பு உறவு *R*:
:*a* ஆனது *b* ஐ மீதமின்றி வகுக்கும் எனில் *aRb*  
:2*R*4 என்பது சரி. ஆனால் 3*R*4 ஆக இருக்க முடியாது (4 ஐ மூன்றால் வகுக்கும் போது 1 மீதியாகக் கிடைக்கும்).  
:*R* உறவிற்கான வரிசைச் சோடிகளின் கணம்:  
:{(1, 1), (1, 2), (1, 3), (1, 4), (2, 2), (2, 4), (3, 3), (4, 4)}.  

:இந்த உறவின் பூலிய அணி உருவகிப்பு:  

:<math>\begin{pmatrix}  
1 & 1 & 1 & 1 \\  
0 & 1 & 0 & 1 \\  
0 & 0 & 1 & 0 \\  
0 & 0 & 0 & 1  
\end{pmatrix}.  
</math>  

- ஒவ்வொரு நிரை மற்றும் நிரலில் ஒரேயொரு உறுப்பு மட்டும் 1 ஆகவும், ஏனைய உறுப்புகளைப் பூச்சியமாகவும் கொண்ட வரிசைமாற்ற அணி ஒரு (0,1)-அணியாகும்.

- சமன் உறவின் அணி உருவகிப்பு ஒரு முற்றொருமை அணியாக இருக்கும். முற்றொருமை அணியின் முதன்மை மூலைவிட்ட உறுப்புகள் 1 களாகவும், ஏனைய உறுப்புகள் 0 ஆக இருக்குமாதலால், சமன் உறவின் அணி உருவகிப்பு ஒரு பூலிய அணியாகும்.

## அடிக்குறிப்புகள்
# தமிழ்நாடு நெல் ஆய்வு நிறுவனம்


**தமிழ்நாடு நெல் ஆராய்ச்சி நிறுவனம்** (*Tamil Nadu Rice Research Institute - TRRI*) என்பது தமிழ்நாடு வேளாண்மை பல்கலைக்கழகத்திற்குக் கீழ் இயங்கும் இந்திய அரசின் ஆராய்ச்சி நிறுவனங்களுள் ஒன்று. இது தஞ்சாவூர் மாவட்டத்தில் உள்ள ஆடுதுறையில் அமைந்துள்ளது.  

1985ஆம் ஆண்டு ஏப்ரல் மாதம் தொடங்கப்பட்டது. தமிழ்நாடு வேளாண்மை பல்கலைக்கழகத்தின் கீழ் உள்ள வேளாண் கல்லூரி மற்றும் ஆராய்ச்சி மையங்களின் உதவியுடன் இப்பகுதியில் உள்ள மக்களுக்கான நெல் ஆராய்ச்சி தேவைகளை பூர்த்தி செய்து வருகிருது. இது நெல் மற்றும் நெல் சார்ந்த பயிர் முறை ஆய்வுக்கான முன்னணி செயல்பாட்டைக் கையாள்வதற்காக நிறுவப்பட்டது. நெல் மற்றும் நெல் அடிப்படையிலான பயிர் முறை ஆராய்ச்சியில் மாநிலத்தின் அனைத்து நிலையங்களின் ஆராய்ச்சி திட்டங்களை இந்நிறுவனம் ஒருங்கிணைக்கிறது. மேலும் தமிழ்நாடு வேளாண்மைப் பல்கலைக்கழகத்தின் இரண்டாம் பகுதி ஆராய்ச்சிக்கு ஒருங்கிணைந்த பொறுப்பு ஏற்றுக்கொள்கிறது.
# நிக்கலாய் நசுக்கோவ்


**நிக்கலாய் இவானோவிச் நசுக்கோவ்** (*Nikolai Ivanovich Noskov*, , பிறப்பு: 12 சனவரி 1956) ஒரு சோவியத் ஒன்றிய மற்றும் உருசிய நாட்டுப் பாடகர், இசையமைப்பாளர் ஆவார். சலத்தோய் கிராமபோன் (தமிழில்: பொன் கிராமபோன்) எனும் இசைக்கான பிரபலமான உருசிய விருதை ஐந்து தடவைகள் பெற்றிருந்தார்., ரஷ்ய கூட்டமைப்பின் புகழ்பெற்ற கலைஞர்.  

நிக்கலாய் 12 சனவரி 1956 ஆம் ஆண்டில் கிசாட்ஸ்க் எனும் (தற்போது ககாரின் எனப்பெயர் மாற்றப்பட்ட) ஊரில் பிறந்தார். இவரது தந்தை இவான் அலெக்சாந்த்ரோவிச் பிறப்பால் உரோமா (உருசியம்: *ட்சிகானி*) இனக்குழுவைச் சார்ந்தவர். நிக்கலாய் எனும் உருசியப் பெயர் செல்லமாக கோலியா என்று அழைக்கப்படுவதுண்டு. நிக்கலாயின் சிறுவயதுப் பருவத்தில் மரபார்ந்த இசைக்கருவிகளைக் கொண்டு நாடோடிப் பாடல்களைத் தனது தாய் பாடும் போது இசைக்கத் தொடங்கினார்.  
## இசைப்பதிவுகள்
- *ஐ லவ் யு* (1998) (மற்றொரு தலைப்பு *விம்மி*)
- *கண்ணாடி மற்றும் கான்கிரீட்* (1999) (மற்றொரு தலைப்பு *பரனோயியா*)
- *அமைதி மூச்சு* (2000)
- *வெயிஸ்ட்-ஆழ்ந்த இன் தி ஸ்கை* (2006)
- ''அது மதிப்பு (2011)
- *இல்லை பெயர்* (2012) (மற்றொரு தலைப்பு *ஹனி*)
# நூறு மைல் உணவுக் கட்டுப்பாடு


**நூறு மைல் உணவுக் கட்டுப்பாடு**, (*The 100-Mile Diet*) என்பது புகழ் பெற்ற கனடிய எழுத்தாளர்கள் இருவரால் எழுதப்பெற்ற நூலாகும்.  

## நூலும் நூலாசிரியரும்
இந்நூல் கனடிய எழுத்தாளர்களான அலிசா சிமித் மற்றும் ஜே. பி. மேக்கினான் ஆகியோர்களால் எழுதப்பட்ட உண்மைச் சம்பவ உணவுக் கட்டுப்பாட்டு முறை நூல் ஆகும்.  

மார்ச் 2005 முதல் ஒரு தம்பதியினர் தங்களது வாழிடத்திலிருந்து நூறு மைல் தூரத்தில் விளைந்த பொருள்களை மட்டும் வாங்கிப் பயன்படுத்தினார்கள். பலசரக்கு கடைகளைத் தவிர்த்து உழவர் சந்தையில் கிடைக்ககூடிய காய்கறிகள், கிழங்குகள், கடல் உணவுகள் மற்றும் பருப்பு வகைகளை வாங்கிப் பயன்படுத்தினர். சமையல் எண்ணெய், அரிசி, சர்க்கரை ஆகிய உணவு பொருட்களைத் தனது அன்றாட உணவுகளிலிருந்து தவிர்த்திருக்கிறார்கள். பனிக்காலத்திற்குத் தேவையான உணவுகளையும் சேமித்து வைத்துள்ளார்கள்.  

அந்தத் தம்பதியினர் அவர்களது உணவுக்கட்டுப்பாட்டையும் அவர்களது அனுபவங்களையும் சமுக வலைத்தள இதழான *தி டை* என்ற இதழில் பகிர்ந்திருக்கிறார்கள். இது பொது மக்களிடையே நல்ல வரவேற்பைப் பெற்றதனால் இந்த எழுத்தாளர்கள் இருவரும் தங்கள் அனுபவங்களை 12 இயல்களாக புத்தகம் எழுதினார்கள். இந்தப் புத்தகம் கனடிய புத்தக சந்தையில் அபாரமாக விற்பனையானது.  

## பின்னணி
அருகாமையில் கிடைக்கும் உணவுப்பொருள்களை உட்கொள்ளும் உணவுப் பழக்கம் தொடர்பான ஆலிசா இசுமித்து மற்றும் ஜே. பி. மேக்கின்னன் ஆகியோரது இந்தக் கருத்தியலானது 2004 ஆம் ஆண்டு ஆகத்து மாதத்தில் வடக்கு பிரித்தானிய கொலம்பியாவில் இவர்களது தனி வசிப்பறையில் சந்தித்த போது தொடங்கியது. இவர்களின் உணவு வழங்குதல் களங்கள் கிட்டத்தட்ட தீர்ந்து போன நிலையில் இரவு தங்களைச் சந்திக்க வரும் விருந்தினர்களுக்கு உணவளிக்கும் பொருட்டு இவர்கள் தங்கள் அருகாமை நிலப்பகுதிகளில் உணவுத் தேவைகளுக்காக தேடிச் சேகரித்தனர். டோலி வார்டன் ட்ரவுட், காட்டு காளான்கள், டேன்டேலியன் இலைகள், ஆப்பிள்கள், புளிப்பு செர்ரிகள் மற்றும் ரோஸ் ஹிப்ஸ், தோட்டத்தில் இருந்து உருளைக்கிழங்கு மற்றும் பூண்டு ஆகியவற்றைக் கொண்ட அவர்களின் இரவு உணவு தம்பதிகளை மிகவும் கவர்ந்தது. வீடு திரும்பியவுடன், வான்கூவரில் உள்ள கிட்சிலானோ குடியிருப்பில், உள்ளூர் உணவை மட்டுமே சாப்பிட வேண்டும் என்ற எண்ணத்தை அவர்கள் தொடர்ந்து பின்பற்றினர். அவர்கள் இறுதியில் ஒரு வருடத்திற்கு தங்கள் வீட்டில் இருந்து 100 மைல்களுக்குள் வளர்க்கப்பட்ட உணவை உண்ணும் பழக்கத்தை முயற்சி செய்ய முடிவு செய்தனர். அவர்கள் வசந்த காலத்தின் முதல் நாளான மார்ச் 21 அன்று அடையாளமாக இவ்வகை உணவுப் பழக்கத்தைத் தொடங்கினர். ஜூன் மாதம் தொடங்கி, அவர்கள் தங்கள் அனுபவத்தைப் பற்றி தி டையில் கட்டுரைகளை எழுதினர். 30 வயதிற்குட்பட்ட தம்பதியர், ஒவ்வொருவரும் எழுத்தில் அனுபவம் பெற்றவர்கள்: ஸ்மித் ஒரு ஃப்ரீலான்ஸ் பத்திரிக்கையாளராகவும், புனைகதை அல்லாத எழுத்தை கற்பித்தவராகவும், மெக்கின்னன் விருது பெற்ற வரலாற்று புனைகதை அல்லாத புத்தகமான டெட் மேன் இன் பாரடைஸின் ஆசிரியராகவும் இருந்தார்.
# கிஜூபாய் பதேக்கா



**கிஜூபாய் பதேக்கா** (*Gijubhai Badheka*, 15 நவம்பர் 1885 – 23 ஜூன் 1939) சித்தல் நகரில் பிறந்த இவர், இந்தியாவில் மாண்டிசோரி கல்வி முறையை அறிமுகப்படுத்துவதில் பெரும் பங்கு வகித்தார். இவர் “மீசை உள்ள அம்மா” எனவும் அறியப்படுகிறார். முதலில் இவர் உயர்நீதிமன்றத்தில் வழக்கறிஞராக பணியாற்றினார். 1923 – ல் அவருடைய மகன் பிறந்த பிறகு, இவர் குழந்தை வளர்ச்சி மற்றும் கல்வியில் தனது ஆர்வத்தை செலுத்தினார். 1920-ல் பதேகா “ பால மந்திர்” என்னும் முன் தொடக்கப் பள்ளியை நிறுவினார். “பகல் கனவு“ போன்ற பல கல்விசார் நூல்களை வெளியிட்டுள்ளார்.  

### வாழ்க்கை
பதேகா, மேற்கு இந்தியாவின் செளராஷ்டிரா பகுதியில் பிறந்தவர். இவருக்கு பெற்றோர் இட்ட பெயர் “ கிரிஜாசங்கர் “. குசராத்தில் உள்ள பவநகர் பகுதியில் வளர்ந்தார். 1907 –ல் கிழக்கு ஆப்பிரிக்காவிற்கு சென்ற இவர், பின் மும்பையில் தனது பணியை தொடர்ந்தார். 1939, ஜூன் 23-ல் இயற்கை எய்தினார்.  

### கல்விக்கான பங்களிப்புகள்
1920 –ல் பால மந்திர் மழலையர் பள்ளியை தொடங்கினார். பிறகு நானாபாய்பட், ஹர்பால் திரிவேதி மற்றும் பதேகா ஆகியோர் சேர்ந்து “ ஸ்ரீ தட்சிணாமூர்த்தி ஜிஜூபாய் வினய் மந்திர் “ என்னும் பள்ளியை பவநகரில் நிறுவினர்.  

### வெளியீடுகள்
பதேகா கதைப்புத்தகங்கள் உட்பட 200 நூல்களை வெளியிட்டுள்ளார். அவை அனைத்தும் குழந்தைக் கல்வி, பயணம், நகைச்சுவை இவைகளை மையப்படுத்தியே இருந்தன. அவருடைய புத்தகங்கள் குழந்தைகள், பெற்றோர், கல்வியாளர்களை பெரிதும் கவர்ந்தன.
# பூத்தையல்


**பூத்தையல்** என்பது வண்ண நூல்கள், இழைகள் , சரடுகள் மற்றும் தைக்கும் ஊசியுடன் உதவியுடன் ஆடைகளில் போடுவது ஆகும். பல நூற்றாண்டுகளாக இந்த முறையில் தான் பூத்தையல்கள் கையால் போடப்படுகின்றன.  
## வரலாறு
சுமார் கி.மு.30,000ஆண்டுகளுக்கு முன்பாகவே பூத்தையல்கள் நடைமுறையில் இருந்தது. அண்மையில் நடந்த அகழ்வாராய்ச்சியில் அடர்த்தியாக பூத்தையல் போடப் பட்ட ஆடைகள், தொப்பிகள் மற்றும் காலணிகள் புதைபடிமங்களாகக் கிடைத்தன. இவற்றிலிருந்து பூத்தையல் உலகம் தோன்றிய காலங்களில் இருந்தே உள்ளது என அறியலாம்.  
## பிறப்பிடம்
சைபீரியாவில் கி.மு. 5000 – 6000 இடைபட்ட காலத்தில் உள்ள சில பூத்தையல் செய்யப் பட்ட சிப்பிகள் கண்டுபிடிக்கப் பட்டன. இவைகளில் ஓட்டையிடப் பட்டு அவைகளில் தோலில் சேர்த்து தைக்கப் பட்டு இருக்கும். சீனாவில் பூத்தையல் கி.மு. 3500 வருடத்திற்கு முந்தையது. இங்கு கண்டுபிடிக்கப் பட்ட படங்களில் சித்தரிக்கப் பட்ட ஆடைகளில் பட்டு நூல்கள், முத்து மற்றும் விலையுயர்ந்த கற்களைக் கொண்டு நெய்யப் பட்டுள்ளன. சீனாவில் கண்டு பிடிக்கப் பட்ட பூத்தையல் ‘’’ வாரிங் ஸ்டேட்ஸ்’’’ காலத்தையது.  
## வளர்ச்சி நிலை
பூத்தையல் மற்றும் ஊசி கொண்டு செய்யப் கைவேலைகள் எல்லாம் மத்திய கீழை நாடுகளைச் சேர்ந்தது. ஆதி மனிதன் விலங்குகளின் தோல்களைத் தைத்து ஆடைகளாக நெய்யும் போது அவனுக்கு தோன்றிய எண்ணத்தின் வடிவமே பூத்தையல். பழங்காலத்தில் எழுதப்பட்ட வரலாறு, வடிக்கப் பட்ட சிலைகள், வரையப் பட்ட ஓவியங்கள் மற்றும் அலங்கார குவளைகள் அனைத்தும் பூத்தையலைச் சித்தரிக்கின்றன.  
1100களில் மத புத்தகங்களை அலங்கரித்த தையல், 1200 மற்றும் 1300 களில் ஆடைகளில் தைக்கப் பட்டது.கி.பி 1500 களில் ஐரோப்பா முழுவதும் பரவியது. 1700 களில் பாசி, வர்ண் நூலில் செய்யப்பட்ட பூத்தையலும் உலகமெங்கும் பிரபலமானது.  
மத நூல்கள் மற்றும் வீட்டு உபயோகச் சாமான்கள் தவிர அவர்களிடம் உள்ள பூத்தையல் ஆடைகளும் மக்களின் தரத்தை கூறுவதாக இருந்தது. சந்ததி சந்ததியாக இந்த கலைகள் ஒருவரிடம் இருந்து மற்றொருவருக்கு வந்தது. பத்தொன்பாவது நூற்றாண்டுகளில் இயந்திரங்கள் மூலம் உருவாக்கப் படும் தையல் புகழ்ச்சி அடைந்து. இத்தையல் அதற்கு உபயோகப் படும் துணி மற்றும் நூல்கள் இடத்திற்கு இடம் மாறு படும். பல வகையான பூத்தையல்கள் உண்டு.
# வ. உ. சி அரசு மேல்நிலைப் பள்ளி, கோவில்பட்டி

**கோவில்பட்டி வ. உ. சி அரசு மேல்நிலைப் பள்ளி** (*VOC BOYS Govt Hr Sec School, Kovilpatti*) 1918 ஆம் ஆண்டு சுதந்திரப் போராட்ட வீரர் வ. உ. சிதம்பரம்பிள்ளையின் நினைவாக அமைக்கப்பட்டதாகும். 2019 ஆம் ஆண்டு இப்பள்ளியில் மேல்நிலை வகுப்பில் படித்த மாணவர்கள் 90.4% தேர்ச்சி பெற்றனர். கல்விச் செயல்பாடுகளுடன் பள்ளியில் அவ்வப்போது விளையாட்டுப் போட்டிகளும் கலைத்திருவிழாக்களும் நடத்தப்படுகின்றன.  

வ. உ. சி கோவில்பட்டியில் வழக்கறிஞராக பணிபுரிந்தார்.  

## வரலாறு
2018 ஆண்டு பள்ளியின் நூற்றாண்டுவிழா கொண்டாடப்பட்டது. கணிணி அறிவியல், கணித உயிரியல், வரலாறு, பொருளியல், இந்தியப் பண்பாடு, நுண்ணுயிரியல், மின்னியல், பொது இயந்திரவியல், வேளாண்மை ஆகிய பாடங்கள் இங்கு பயிற்றுவிக்கப்படுகின்றன.
# டேனியல் மின்கலம்


**டேனியல் மின்கலம்** (Daniell cell) 1836 ஆம் ஆண்டில் ஜான் ஃபிரடெரிக் டேனியல், எனும் பிரித்தானிய வேதியியலாளர் மற்றும் வானிலை ஆய்வாளரால் உருவாக்கப்பட்ட ஒரு மின்வேதியியல் மின்கல வகையைச் சார்ந்தது. இம்மின்கலத்தில் தாமிரப் பாத்திரத்தில் தெவிட்டிய மயில் துத்தம் கரைசல் எடுத்துக்கொள்ளப்படுகிறது. நுண்துளைப் பாண்டம் ஒன்றினுள் நீர்த்த சல்பூரிக் அமிலத்தில் துத்தநாகத் தண்டு வைக்கப்பட்டிருக்கும். நுண்துளைப்பாண்டம் மயில் துத்தம் கரைசலினுள் வைக்கப்பட்டிருக்கும். துத்தநாகத்தண்டு சல்பூரிக் அமிலத்துடம் வினைபுரிந்து Zn<sup>++</sup> அயனிகளையும் இரு எலக்ட்ரான்களையும் தரும். Zn<sup>++</sup> அயனிகள் நுண்துளைப் பாண்டத்தில் உள்ள துளைகளின் வழியே சென்று மயில் துத்தம் கரைசலுடன் வினைபுரிந்து Cu<sup>++</sup> அயனிகளை உருவாக்கும். இந்த Cu<sup>++</sup> அயனிகள் நேர்மின்வாயான தாமிரப்பாத்திரத்தில் படியும். டேனியல் மின்கலம் மின்சுற்றில் இணைக்கப்படும்போது துத்தநாகத்தண்டிலிருந்து இரு எலக்ட்ரான்கள் சுற்றின் வழியே சென்று தாமிரத்தில் உள்ள தாமிர அயனிகளை நடுநிலையாக்கும். இதனால் தாமிரத்தில் இருந்து துத்தநாகத்திற்கு மின்சாரம் பாயும். டேனியல் மின்கலம் 1.08 வோ மின்னியக்கு விசையைத்தரும். நிகழ்கால வரையரைப்படி, டேனியல் மின்கலத்தின் செந்தர மின்னிலை 25° செ வெப்பநிலையில் 1.10 வோ ஆகும். இக்கலத்தில் நிகழும் மொத்த வினை ஓர் ஏற்ற ஒடுக்க வினையாகும். டேனியல் மின்கலம் *வோல்டாயிக் மின்கலம்* என்றும் அழைக்கப்படுகிறது.
# கேசவரெட்டி



**கேசவரெட்டி** (ஆங்கிலம்: *Kesava Reddy*, ) என்பவர் நன்கறியப்பட்ட தெலுங்கு நாவல் எழுத்தாளர் ஆவார். இவர் ஆந்திரமாநிலத்தில் பிறந்தவர். இந்தியாவின் முக்கிய சமூகப்பிரச்சினைகளான வறுமை, சமத்துவம் இன்மை, மக்களிடையே பரவலாக உள்ள மூடநம்பிக்கைகள் பற்றி தன் எழுத்துகளில் பேசினார். சமூகப்பொறுப்புகளின்பால் மக்களை உந்தித் தள்ளினார். இவர் கருத்து வாதங்களையும் பிரபல தெலுங்கு இலக்கிய உத்திகளையும் வெற்றிகரமாகத் தன் படைப்புகளில் இணைத்தார்.  

## வாழ்க்கை
கேசவரெட்டி ஆந்திரமாநிலத்தில் சித்தூர் மாவட்டத்தில் உள்ள தாளப்புள பள்ளி என்ற கிராமத்தில் ரங்கா ரெட்டி என்ற விவசாயிக்கு மகனாகப்பிறந்தார். தன் ஆரம்ப காலக் கல்வியை திருப்பதி ஸ்ரீவெங்கடேஸ்வரா பல்கலைக்கழகத்தில் பயின்றார். இளநிலை மருத்துவப்படிப்பினை பாண்டிச்சேரி பல்கலைக்கழகத்தில் பயின்றார். தோல் நோய் தொடர்பான முதுகலைப்படிப்பினை கிருத்துவ மருத்துவக்கல்லூரியிலும் பயின்றார்.  

## மருத்துவப்பணி
நிஜமாபாத் தீச்சா பள்ளி விக்டோரியா மருத்துவமனையில் மருத்துவ அலுவலராக பணியாற்றினார். 2015 ல் தெலுங்கானா மாநிலம் நிஜமாபாத் நகரத்தில் இயற்கை எய்தினார்.  

## படைப்புகள்
இவரின் நாவல்கள் கீழே பட்டியலில் உள்ளன  
| ஆண்டு | தலைப்பு | மொழி | விருதுகள் |
| --- | --- | --- | --- |
| 1975 | *பணிசாலு - பகவானுவாச்சா - 2 நெடுங்கதைகள் ஒரு தொகுதியாக வெளியிடப்பட்டுள்ளது.* | தெலுங்கு |  |
| 1979 | *குஸ்ர தேவதை* | தெலுங்கு |  |
| 1979 | *சமாசாணம் துண்ணீரு* | தெலுங்கு |  |
| 1980 | *அதாடு அடவினி ஜெயிச்சாடு* | தெலுங்கு |  |
| 1982 | *அழகு நகரம்* | தெலுங்கு |  |
| 1996 | *மொகவானி பிள்ளன கொருகி* | தெலுங்கு |  |
| 1996 | *சிவாரி குடைஸ்* | தெலுங்கு |  |
| 2008 | *முனியம்மா* | தெலுங்கு |  |
| 2013 | *மொகவானி பிள்ளன கொருவி: ஒன்டிலுவின் பலாடு* | ஆங்கிலம் |  |
# செய்து கற்றல்

**செய்து கற்றல்** *(Deweyism)* என்பது அமெரிக்கக் கல்வியாளரான ஜான் துவே என்பவரால் கண்டறியப்பட்ட கல்விக் கொள்கை ஆகும். அவர் கற்றல் என்பது பொருத்தமானதாகவும் பயன்படுத்துவதாகவும் அமைய வேண்டும் என்றார். சிகாகோ பல்கலைக்கழக ஆய்வுப் பள்ளியில் துவே இதை நடைமுறைப்படுத்தினார். கல்வி முன்னேற்றத்தை ஏற்படுத்துவதில் அவருடைய கருத்துகள் மிக இன்றியமையாத பங்கு வகிக்கின்றன. இதற்காக இவர் கல்வியும் மக்களாட்சியும், கல்வியும் சமூகமும் எனும் இருநூல்களை இயற்றினார். இவர் செய்து கற்றல் முறையை ஹன் முதல் நூலில் விரிவாக விளக்கியுள்ளார்..  

## துவேவின் முறை
1. துவே கற்றல் செயல் சார்ந்தது என்றும் செயல்முறைக் கல்வியே செயலறு நூற்கல்வியை விடச் சிறந்தது என்றும் உறுதியாகக் கூறுகிறார். எதற்கும் முன்பு செயல் முன்னாக அமையவேண்டும். நாம் மாணவரிடம் பள்ளி பற்றிய எதிர்மறை விளைவுகளையே விதைக்கிறோம். இயக்கமே எண்ணத்துக்கு வித்திடும். குறியீடுகள் துல்லியமற்ற அரைகுறையான இயற்காட்சிக்கான விளக்கங்களையே தருகின்றன. செயல்களே சிந்தனைக்கான சான்றுமிக்க தாக்கங்களை விளைவிக்கும்.
1. தரும் செய்தி குறித்த ஆழமான காட்சிப்படுத்தலே அதை நினைவில் பசுமையாக பதியவைக்கும். ஒருவர் வாழ்க்கையை விளங்கச் செய்வது மனக் காட்சிக்கான கற்பனை ஆற்றலே ஆகும்.
1. ஆசிரியர் மாணவரின் பூக்கும் அல்லது மலர்ந்துவரும் ஆர்வங்களில் கவனம் செலுத்தவேண்டும். அவற்றை விரிவாக்குதலே கற்றலின் பட்டறிவாக மிளிரும். ஆர்வமே திறன் அளிக்கும். அவற்றைத் தூண்டுதலே கற்றலில் நிறைவளிக்கும்.
1. கற்றலில் உணர்ச்சிகளுக்கு மதிப்பளிக்கவேண்டும். அவையே கற்றலின் முதன்மையான கூறுபாடுகள் ஆகும்.
# வேலப்பர் கோயில்



**வேலப்பர் கோயில்** தமிழ்நாடு, தேனி மாவட்டம், ஆண்டிபட்டியிலிருந்து 15 கி.மீ. தொலைவில் தெப்பம்பட்டி சிற்றூரில் அமைந்துள்ள ஒரு இந்துக் கோயில் ஆகும். மலையில் 300 படிகளைக் கொண்டு அமைந்துள்ள இந்த கோயிலின் முதன்மைக் கடவுள் முருகன் ஆவார். இங்கு பளியர்களால் பூசை செய்யப்படுகிறது.  

இக்கோயிலுக்கு அருகே ஒரு மாமரத்தின் அடியில் வற்றாத ஊற்று ஒன்று உள்ளது. இதனால் இக்கோயில் ”மாவூற்று வேலப்பர் கோயில்” என்ற பெயரால் அழைக்கப்படுகிறது.  

## திருவிழா
இக்கோவிலில் ஒவ்வொரு ஆண்டும் பங்குனி மாதம் பங்குனி உத்திரத் தேர் திருவிழா வெகுசிறப்பாக நடைபெற்று வருகின்றது.  
மேலும் சித்ரா பவுர்ணமி, வைகாசி விசாகம், தலை ஆடி, ஆடி 18, ஆவணி அவிட்டம், ஆடிவெள்ளிகள், விநாயக சதுர்த்தி, நவராத்திரி, சரஸ்வதி பூஜை, தீபாவளி, சூரசம்ஹாரம், கல்யாண உற்சவம், கார்த்திகை தீபம், மார்கழி மாத பூஜை, ஆங்கில புத்தாண்டு, தைப்பொங்கல், தைப்பூசம், சிவராத்திரி, கிருத்திகை, அமாவாசை, சஷ்டி ஆகிய நாட்களில் உற்சவம் நடக்கிறது. ஆண்டு முழுவதும் முறைப்படி பற்பல உற்சவங்கள் நடக்கிறது. தமிழ்ப் புத்தாண்டு விழாவின் போது மிகவும் சிறப்பான உற்சவமாக கொண்டாடுகின்றனர். ஆகிய விழா நாட்களில் உற்சவங்கள் நடக்கிறது.  

கோயில் பற்றி தினமலர் நாளிதழில்
# பூக்கோ தனி ஊசல்


** பூக்கோ தனி ஊசல்** *(Foucault pendulum)* ( ; ), லியோன் பூக்கோ எனும் பிரெஞ்சு இயற்பியலாளர் பெயரால் அழைக்கப்படுகின்றது. இது புவியின் சுழற்சியைக் கண்டறிய உருவாக்கப்பட்ட செயல்முறை விளக்கக் கருவியாகும். புவி தன் அச்சில் சுழல்கின்றது என நெடுங்காலமாக அறியப்பட்டிருந்தாலும், 1851 இல் அறிமுகப்படுத்தப்பட்ட பூக்கோ தனி ஊசல் தான் புவியின் சுழற்சியை எளிமையாக அறிய உதவிய செய்முறைக்கருவியாகும். இந்நாளில் பூக்கோ தனி ஊசல், பல்கலைக்கழகங்களிலும் அறிவியல் காட்சியகங்களிலும் மக்கள் காண்பதற்கும் செயல்முறை விளக்கம் பெறுவதற்கும் காட்சிப்படுத்தப்பட்டுள்ளது.
# படை வீரன் (திரைப்படம்)



**படை வீரன்** 2018 ஆண்டைய ஓர் இந்தியத் தமிழ்த் திரைப்படமாகும். தனா எழுதி இயக்கியுள்ள இத்திரைப்படத்தில் விஜய் யேசுதாஸ், பாரதிராஜா ஆகியோர் முக்கிய வேடங்களிலும், அகில், அம்ரிதா ஆகியோர் இதர துணை வேடங்களிலும் நடித்துள்ளனர். கார்த்திக் ராஜா இசையமைத்த இத்திரைப்படம் 2018 பெப்ரவரி 2 அன்று வெளியானது.  
## நடிகர்கள்
- விஜய் யேசுதாஸ்
- பாரதிராஜா
- அகில்
- அம்ரிதா
- மனோஜ் குமார்
- கவிதா பாரதி
- சிந்து
- நிதிஷ்

## தயாரிப்பு
மணிரத்தினத்தின் உதவி இயக்குனராகப் பணியாற்றிய *தனாவின்* இயக்கத்தில் 2016 மே மாதத்தில் தொடங்குவதாக அறிவிக்கப்பட்டது. இத்திரைப்படத்தில்விஜய் யேசுதாஸ், பாரதிராஜா ஆகியோர் முக்கிய வேடங்களில் நடித்துள்ளனர்.
# ஒளிக்கோளம்


**ஒளிக்கோளம்** **(Photosphere)** என்பது ஒளியை வெளிப்படுத்தும் விண்மீனின் வெளிக்கூட்டைக் குறிக்கிறது. பண்டைய கிரேக்க வேர் சொல்லான φῶς, φωτός/ என்பதின் பொருள் ஒளி என்பதாகும். σφαῖρα என்ற சொல்லின் பொருள் கோளம் என்பதாகும். வெளிச்சத்தை வெளிப்படுத்தும் ஒரு கோளத்தின் மேற்பரப்பு என்பதையே ஒளிக்கோளம் என்ற சொல் குறிக்கிறது.பிளாசுமாவில் ஒளிபுகும் வரை தோராயமாக 2/3 என்ற ஒளியியல் ஆழத்திற்கு சமமான தொலைவு வரைக்கும் ஒரு நட்சத்திரத்தின் மேற்பரப்பில் இது பரவியுள்ளது. வேறுவிதமாக கூறினால், ஓர் ஒளிரும் பொருளின் ஆழமான பகுதியை ஒளிக்கோளம் என்று கூறலாம். பொதுவாக விண்மீன்களை ஒளிரும் பொருள் என்று அழைக்கலாம். ஒருசில அலைநீளம் கொண்ட ஒளியணுக்கள் ஒளிக்கோளத்தின் வழியே ஊடுறுவுகின்றன.  

சிடீபன் போல்ட்சுமானின் விதியில் உள்ள பயனுறு வெப்பநிலையால் ஒரு விண்மீனின் மேற்பரப்பு வெப்பநிலை வரையறுக்கப்படுகிறது. நியூட்ரான் நட்சத்திரங்கள் தவிர்த்து பிற நட்சத்திரங்களுக்கு திடநிலை மேற்பரப்பு கிடையாது. எனவே ஒளிக்கோளத்தைக் கொண்டு சூரியனின் அல்லது மற்றொரு விண்மீனின் பார்க்கும் மேற்பரப்பையே விவரிக்கமுடியும்.  

## உட்கூறுகள்

வேதித் தனிமங்களான ஐதரசனும் ஈலியமும் சூரியனின் முதன்மையான உட்கூறுகளாகும். ஒளிக்கோளத்தில் சூரியனின் நிறையில் அவை முறையே 74.9% மற்றும் 23.8% அளவுக்கு சூரியனில் நிரம்பியுள்ளன. விண்வெளியில் உள்ள கன உலோகங்கள் யாவும் சூரியனின் நிறையில் 2% அளவு உள்ளன. இதில் ஆக்சிசன் தோராயமாக சூரியனின் நிறையில் 1% அளவும், கார்பன் 0.3% அளவும், நியான் 0.2% அளவும், இரும்பு 0.2% அளவும் பெரும்பாலும் கலந்துள்ளன.  

## சூரியன்

சூரியனின் பிரம்மாண்டமான ஒளிக்கோளம் 4,500 மற்றும் 6,000 கெல்வின் வெப்பநிலை (4,230 மற்றும் 5,730 ° செல்சியசு வெப்பநிலை) கொண்டுள்ளது. இது பயனுறு வெப்பநிலை 5777° கெல்வின் அல்லது 5504° செல்சியசு அளவுக்குச் சமமாகும். சூரியனின் அடர்த்தி 2×10−4 கிலோகிராம்/மீ3;ஆகும். மற்ற விண்மீன்கள் சூடான அல்லது குளிர்ச்சியான ஒளிக்கோளத்தைப் பெற்றுள்ளன.  

சூரியனின் ஒளிக்கோளம் ஒளிமணிகள் எனப்படும் வெப்பச்சலன செல்களை உட்கூறுகளாகக் கொண்டுள்ளது. பிளாசுமாவின் செல்கள் ஒவ்வொன்றும் 1000 கிலோமீட்டர் விட்டமுள்ளவையாகும் . மையத்தில் வெப்பநிலை அதிகரிக்கும் பிளாசுமாவும்  
அவற்றுக்கிடையே உள்ள குறுகிய இடைவெளிகளில் குளிர்ந்த பிளாசுமாவும் இடம்பிடித்துள்ளன. ஒவ்வொரு ஒளிமணியும் எட்டு நிமிடங்கள் மட்டுமே நிலைத்திருக்கின்றன. இதனால் நிரந்தரமாக தொடர் கொதித்தல் தோற்றம் தோன்றுகிறது. அதிகபசம் 30000 கிலோமீட்டர் விட்ட அளவுள்ள மீயொளிமணிகள் 24 மணிநேர ஆயுளுடன் காணப்படுகின்றன. இப்புள்ளி விவரங்களை மிகக்குறைவாக மற்ற விண்மீன்களில் காணமுடியும்.  
## இதர அடுக்குகள்
சூரியனின் கட்புலனாகும் வளிமண்டலத்தில் ஒளிக்கோளத்திற்கு மேல் இதர அடுக்குகள் காணப்படுகின்றன. 2,000 கிலோமீட்டர் ஆழமான நிறமண்டலம் (வழக்கமாக வடிகட்டப்பட்ட ஒளி மூலம் காணப்படுகிறது, உதாரணமாக எச்-ஆல்பா) ஒளிக்கோளத்திற்கும் மிகவும் சூடான ஆனால் மிகவும் மெல்லிய ஒளிவட்டத்திற்கும் இடையில் உள்ளது. ஒளிக்கோளத்தின் மேற்பரப்பில் சூரியபிழம்பு, சூரியப்புள்ளிகள் போன்றவை காணப்படுகின்றன.
# ஒப்புமை கவனிப்பு

**ஒப்புமை கவனிப்பு** *(Analog observation)* என்பது இயற்கையாகக் கவனிப்பது என்பதற்கு மாறாக ஒரு செயற்கையான அமைப்பில் ஒரு பொருளை ஆய்வு செய்வதற்குப் பயன்படும் ஒரு கருவியாகும். மருத்துவ அலுவலகங்கள் அல்லது ஆராய்வு ஆய்வகங்கள் ஆகியவை பொதுவாக ஒப்புமை கவனிப்பு அமைப்புகளாகக் கருதப்படுகின்றன. ஆனால், வரையறையின் படி எந்தவொரு செயற்கை சூழலிலும் ஒப்புமைக் கண்காணிப்பை மேற்கொள்ளலாம். சுற்றுச்சூழலில் இயற்கையாகவே அப்பொருள் தோன்றுகின்ற சூழ்நிலையாக இருந்தாலும்கூட இக்கண்காணிப்பை மேற்கொள்ளலாம்.  

## பயன்பாடுகள்

ஒப்புமை கவனிப்பு குறிப்பாக இரண்டு வகையான மீள்செய்கை பயன்பாடுகளுக்காகப் பிரிக்கப்படுகிறது. அமைப்பு மற்றும் பொருளின் நடத்தை தொடர்பான நிகழ்வுகள் உள்ளிட்ட, பொருள் அமைந்துள்ள சூழலின் மாறிகளை மாற்றுவதால் உண்டாகும் விளைவுகளை ஆராய்வது முதல்வகையாகும். சோதனை சார்பு சமூகச் சூழல்களில் அப்பொருளின் நடத்தைகளை ஒப்பு நோக்குவது இரண்டாவது வகையாகும்.